Diari Oficial de la Generalitat Valenciana


Sumari del DOGV 6342, del 27-08-2010 (2010/9440)

CIRCULAR 1/2010, de 19 d'agost, del Consell Regulador de la Denominació d'Origen Protegida Utiel-Requena, sobre l'increment dels rendiments per hectàrea en un 15% per a totes les varietats, tant per a les formacions en vas com en espatllera.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6342

Data del DOGV
:   27-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9440


Data del document
:   19-08-2010

Organisme emissor
:   Consell Regulador de la Denominació d'Origen Protegida Utiel-Requena

Tipus de document
:   Circular

CIRCULAR 1/2010, de 19 d'agost, del Consell Regulador de la Denominació d'Origen Protegida Utiel-Requena, sobre l'increment dels rendiments per hectàrea en un 15% per a totes les varietats, tant per a les formacions en vas com en espatllera. [2010/9440]  
Ja que així ho ha acordat el Ple del Consell Regulador de la Denominació d'Origen Protegida Utiel-Requena, en la sessió celebrada el dia 19 d'agost de 2010, i a petició del sector, es comunica que, d'acord amb l'article 8, apartat 1, al final, del Reglament de la Denominació d'Origen, s'ha adoptat l'acord, per unanimitat, d'incrementar els rendiments per hectàrea en un 15% per a totes les varietats, tant per a les formacions en vas com en espatllera.   
Esta mesura de caràcter excepcional i amb vigència únicament i exclusivament per a la verema de l'any 2010 ve motivada per les successives visites realitzades pels inspectors de qualitat d'este Consell Regulador a les vinyes inscrites en la Denominació d'Origen al llarg del període vegetatiu de les varietats objecte d'este acord. En estes s'ha observat que el desenrotllament natural de la brotada i la seua successiva floració i creixement han donat una quantitat de fruits important. A això se sumen les especials característiques climatològiques del període estiuenc en què les temperatures mitjanes han sigut molt més fresques del que és habitual, han coadjuvat perfectament al fet que les vinyes tinguen una producció més alta del que és normal i d'una qualitat, no obstant això, molt elevada, increment que s'ha de reconéixer també per a l'equilibri amb determinades zones danyades per les inclemències meteorològiques molt assenyalades i marcades. Estes observacions han sigut ratificades per les consultes elevades als successius cellers i representants legals de la Denominació d'Origen Protegida Utiel-Requena.   
Açò es fa saber a tots els interessats i es deixa constància que este acord s'ha adoptat en exercici de les potestats juridicopúbliques que la Llei d'Ordenació del Sector Vitivinícola 2/2005, de 27 de maig, reserva al Consell Regulador en esta matèria, per la qual cosa contra este acord, que no és ferm en la via administrativa, es podrà interposar recurs d'alçada davant de la Conselleria d'Agricultura, Pesca i Alimentació en el termini d'un mes, sense perjudici que l'interessat puga interposar els recursos que estime convenients.  
Açò es fa saber a tots els efectes legals oportuns.  
Utiel, 19 d'agost de 2010.- El president: José Luis Robredo Hernández. El secretari: José Alfonso Sierra Salinas.